Gelsvasis perlinukas

Gelsvasis perlinukas (Brenthis ino) – pleštekių (Nymphalidae) šeimos drugys. Gyvena pamiškių, paupių, paežerių drėgnose pievose, žemapelkėse. Visur paplitusi gausi rūšis. Drugių sparnai 18-21 mm ilgio. Patinėlis truputį mažesnis už patelę ir su mažesnėmis juodomis dėmėmis. Abiejų lyčių apatinė sparno pusė vienoda. 

Vikšras gelsvas, žiemoja. Pavasarį ant avietės, vingorykštės ir kitų mitybinių augalų virsta lėliukėmis. Lėliukė gelsvai ruda, juodai brūkšniuota ir geltonais gumburėliais. Suaugę drugiai skraido VI-VII mėn.

Pleštekės